ՀՀ Տարածքային կառավարման և զարգացման փոխնախարար Դավիթ Գևորգյանը, Պաշտպանության փոխնախարար Գաբրիել Բալայանը, ԿԳՆ ներկայացուցիչ Արթուր Կարապետյանը, Եղեգիսի խոշորացված համայնքի ղեկավար Արթուր Ստեփանյանը, Վայոց ձորի մարզպետարանի կրթության վարչության պետ Արփիար Ղազարյանը, Եղեգիսի համայնքի միջնակարգ դպրոցների տնօրեններ և համայնքի այլ ներկայացուցիչներ այցելել են Արատես՝ ծանոթանալու և գնահատելու ճամբարի պայմաններն ու քննարկելու հնարավոր համագործակցությունը՝ ներկայացվող գերատեսչությունների հետ: Հանդիպման ընթացքում քննարկվեցին կրթական ճամբարների կարևորությունն ու առավելությունները: Հատկապես առանձնացվեց ճամբարի սոցիալականացման դերը պատանիների համար, որպեսզի հոգեպես ու ֆիզիկապես պատրաստ լինեն ապագա բանակային կյանքին: